Horace Vernet

Émile Jean-Horace Vernet (30. kesäkuuta 1789 Pariisi – 17. tammikuuta 1863 Pariisi) oli ranskalainen taidemaalari.

Vernet maalasi ennen kaikkea taistelukohtauksia esittäviä maalauksia, mutta myös itämaisia aiheita. Sekä hänen isänsä Carle Vernet että isoisänsä Claude Joseph Vernet olivat olleet tunnettuja taidemaalareita.

Kirjailija Arthur Conan Doylen luoma yksityisetsivä Sherlock Holmes mainitsee tarinassa ”Kreikkalaisen tulkin seikkailut”, että hänen isoäitinsä oli ranskalaisen taiteilijan Vernet’n sisar – mainitsematta kuitenkaan, kenestä kolmesta Vernet’stä oli kyse.

Lähteet

Aiheesta muualla 

Ranskalaiset taidemaalarit
Vuonna 1789 syntyneet
Vuonna 1863 kuolleet